ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *22/03/2023***

Νέο απορριμματοφόρο για τα βιοαπόβλητα

Ένα καινούργιο απορριμματοφόρο συλλογής αποβλήτων παρέλαβε σήμερα Τετάρτη 22/3/2023 ο δήμος Αγίας Βαρβάρας, παρόντος του περιφερειάρχη Γιωργιου Πατούλη, στο πλαίσιο ολοκληρωμένου προγράμματος ανακύκλωσης της Περιφέρειας Αττικής, το οποίο εφαρμόζεται ήδη πιλοτικά και πρόκειται να επεκταθεί σε όλη την πόλη.

Όπως τόνισε κατά την τελετή παραλαβής ο Δήμαρχος Λάμπρος Μίχος « Ήδη διαθέτουμε δύο απορριμματοφόρα του ίδιου τύπου που αδειάζουν τους καφέ κάδους και ταυτόχρονα τους πλένουν. Με την χωριστή συλλογή των οργανικών αποβλήτων πετυχαίνουμε να θάβουμε λιγότερα απορρίμματα και να έχουμε και λίπασμα για τους κήπους μας, ιδιωτικούς και δημόσιους. Το όφελος για το περιβάλλον είναι προφανές και γι’ αυτό η ενημέρωση για την αναγκαιότητα συνεργασίας με τους δημότες και κατοίκους μας θα γίνει συστηματικά και επίμονα. Αυτή η μάχη πρέπει να κερδηθεί».